es vi es gl gl gl gl es gl gl gl gl gl es it gl gl gl gl gl gl es gl gl gl gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
Aramados, recensión de Ramón Nicolás no suplemento cultural Fugas | crebas.gal
← Pereiriños 229. Boletín Informativo da Biblioteca “Xosé Neira Vilas” do CEIP do Foxo
Nova crónica do lanzamento da reedición da novela “O nariz de Fiz” no CEIP do Foxo →
Publicado o 18 Decembro, 2020 por crebas
O crítico literario, escritor e profesor Ramón Nicolás dedícalle o seu espazo crítico Ex umbra in solem no suplemento cultural Fugas do xornal La Voz de Galicia a tres libros do catálogo de Alvarellos editora que teñen como cerne a memoria histórica: Aramados, de Manuel García Gerpe, en tradución da nosa autoría; ¡Viva la libertad!, de Miguel Paz Cabo e Federico García Lorca en Santiago de Compostela, do editor Henrique Alvarellos. Pola miña banda agradezo inmenso a lectura e as palabras xenerosas de Ramón Nicolás, que reproduzo deseguida e que tamén se poden ler nesta ligazón.
Literatura ao rescate da nosa memoria
Dentro do seu amplo catálogo, a histórica editorial compostelá Alvarellos outórgalle, desde hai tempo, un papel esencial a aqueles volumes que reparan, con especial atención, en aspectos vinculados coa nosa memoria colectiva. Entre os últimos que viron a luz na devandita editora rescatamos aquí tres títulos, entre outros máis que poderiamos escoller.
Aramados, que chega nunha espléndida edición traducida polo profesor e poeta Miro Villar, é un libro de imposible acceso desde hai bastantes anos que se publicara orixinalmente no ano 1941 na editorial Celta de Bos Aires. Manuel Gerpe, o seu autor, foi un avogado, xornalista e político natural de Ordes que nos ofrece unha sorte de autoficción en forma de crónica que bebe das súas propias experiencias desde as datas previas ao seu ingreso, no ano 1939, no campo de concentración francés de Septfonds -na rexión de Mediodía-Pireneos- dándolle forma literaria ás vivencias que alí o rodearon. Neste testemuño agroma, por unha banda, unha visión moi crítica das tensións xeradas entre os republicanos e, abofé, unha denuncia tanto das condicións infrahumanas que dominaban a vida cotiá no campo como unha crítica ás decisións políticas que posibilitaban que unha persoa puidese acceder a un barco cara ao exilio. Por extensión, expón tamén unha ricaz reflexión sobre os comportamentos humanos expostos a situacións límite.
Outro volume, da autoría do profesor Miguel Paz Cabo e baixo o título de ¡Viva la libertad!, aborda a historia, moi descoñecida, do mestre Fernando Barcia no Santiago republicano, responsable da Asociación Socialista de Santiago desde 1931 ata o seu asasinato en 1938. Un mestre rural que foi presidente da Asociación de Traballadores do Ensino e que desempeñou un papel fundamental na aprobación do Estatuto de Autonomía, alén de presidir o Comité Executivo para a Defensa da República que organizaba a resistencia ao golpe de estado de xullo de 1936. O meritorio traballo de Miguel Paz, moi rigoroso e documentado, reconstrúe con brillantez o perfil biográfico de Barcia e a cidade de Santiago daquela época e as súas xentes -inclúe asemade un mapa dunha ruta completa polo Santiago republicano-, alén de iluminar as dimensións da represión que se instalou na sociedade compostelá.
Por outro lado, Henrique Alvarellos, unha das persoas que máis intensamente traballaron nestes últimos tempos na recuperación da figura de Lorca para a cultura galega a través de diversas publicacións ou de iniciativas como a celebración do 25 de outubro como «Día de García Lorca en Galicia», publica arestora Federico García Lorca en Santiago de Compostela: un libro que percorre, minuciosamente e cun admirable pulso narrativo, os pasos do poeta granadino pola cidade, ao tempo que incorpora un vizoso capítulo sobre o paso de Lorca pola cidade de Bos Aires exercendo como embaixador da nosa propia cultura ou outras vivencias do poeta acontecidas no ano 1936 e pouco divulgadas. Como o anterior, o libro ofrece unha suxestiva ruta con catorce lugares composteláns con pegada lorquiana.
Tres achegas substantivas que beben no pozo da historia e que permiten acceder a espazos, aínda recónditos, da nosa memoria.
Esta entrada foi publicada en Biografía, Documental, Estudos literarios, Fotografía, Historia, Memoria Literaria, Narrativa, Poesía, Política, Recensións, Sen categorizar. Garda a ligazón permanente.
← Pereiriños 229. Boletín Informativo da Biblioteca “Xosé Neira Vilas” do CEIP do Foxo
Nova crónica do lanzamento da reedición da novela “O nariz de Fiz” no CEIP do Foxo →
Deixa unha resposta Cancelar a resposta
Tes que iniciar sesión para publicar comentarios.
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis